Oslo jazzensemble

Oslo jazzensemble (etablert 2000 som Norske Store Orkester for jazz, senere Ensemble Denada) er et norsk mini-storband drevet av Østnorsk jazzsenter.  Det består av rundt femten musikere, og har en nordisk profil gjennom valg av musikk og besetningen.Kulturrådet svikter storbandmiljøene  fra Norsk Musikkinformasjon (10.1.03)

Det har vært ledet av Frank Brodahl (2002 - 2003) og Helge Sunde (2005–2013). Til Storbandfestivalen 2002 fremførte de verk av Frode Fjellheim og Daniel Bingert.
Norske Store på Storbandfestivalen  fra Norsk Musikkinformasjon (28.8.02) I 2003 framførte ensemblet et bestillingsverk av Olga Konkova under Oslo jazzfestival. Til «Vinterjazz» 2005 fremførte de verker av deres egen Helge Sunde.Vinterjazz med stor finale i Oslo til helgen  fra Norsk Musikkinformasjon (3.2.05)

I august 2000 framførte orkesteret ny musikk av åtte norske komponister på Storbandfestivalen i Sandvika, idet festivalen, Norsk jazzforum og sytten musikere gikk sammen om en felles sak: Å samle musikere fra hele landet som vil spille, skrive og produsere musikk for storband i et permanent kreativt forum. Første versjon av "Norske Store" besto av Olav Dale, Harald Devold, Nils Jansen, Geir Lysne og Atle Nymo på saksofoner, Torgeir Andresen, Frank Brodahl, Anders Eriksson og Marius Haltli trompeter,  Øyvind Brække, Lars Erik Gudim, Helge Sunde og Gaute Vikdahl tromboner. Kompet besto av Erlend Skomsvoll, Jens Thoresen, Steinar Raknes og Håkon Mjåset Johansen.

Neste store prosjekt fant sted i 2002, også denne gang på Storbandfestivalen i Sandvika. Her framførte Norske Store en avdeling med originalskrevet musikk av Frode Fjellheim og Daniel Bingert, samt et sett med musikk arrangert av Knut Kristiansen.

NRK.nos Erling Wicklund avleverte i etterkant følgende melding: "Festivalens mest interessante og morsomme konsert sto elitestorbandet Norske Store for. Med bassisten/standup-komikeren Daniel Bingert, tangentspiller Frode Fjellheim og trommis/vokalist Snorre Bjerck bød de på en utrolig mix av svensktopp, samisk transjoik, hiphop - og storbandjazz. Et prosjekt som snarest bør gjentas."

Med tilskudd fra Akershus fylkeskommune, Fond for lyd og bilde, Fond for utøvende kunstnere, Musikkverkstedordningen og Norsk jazzforum kunne Østnorsk jazzsenter videreføre repertoaret med seminar og turné med Koma/Amok Big Band fra Asker og Lørenskog storband. Konsertene fant sted på Ungdommens hus i Lørenskog, Østre Asker gård og Blå (Oslo). Til sammen deltok 24 profesjonelle utøvere på konsertene i 2002, hvorav seks musikere; Frank Brodahl, Eckhard Baur, Daniel Bingert, Håvard Fossum, Christian Jaksjø, Bernhard Seland og Geir Arne Haugsrud, også medvirket med musikalsk ledelse og gruppeinstruksjon.

I 2003  gjorde Norske Store sin aller første konsert på Oslo jazzfestival. Her sto musikk av og med Marilyn Mazur (DK) og Olga Konkova på repertoaret, arrangert av Knut Kristiansen, Anders Eriksson, Staffan William-Olsson, Lars Erik Gudim og Helge Sunde. Umiddelbart etter gjennomføring sto ett nytt besøk til Storbandfestivalen i Sandvika på programmet, denne gangen med en ny runde med hele 17 nyskrevne komposisjoner, bestilt til bruk for norske amatørstorband av Norsk jazzforum.

Besetning Oslo jazzfestival 2003: Jesper Riis (DK), Anders Eriksson, Frank Brodahl, Marius Haltli, trompeter, Atle Nymo, Geir Lysne, Erik Halvorsen, Fredrik Øie Jensen, Nils Jansen saksofoner, Lars Erik Gudim, Øyvind Brække, Helge Sunde, tromboner Olga Konkova piano, Vladislav Sendecki (DE) keys, Per Mathisen bass, Rune Arnesen trommer og Marilyn Mazur perk.

Besetning Sandvika storbandfestival 2003: Birgit Kjuus, Jesper Riis (DK), Eckhard Baur, Karl Strømme, Morten Brenne trompeter, Nils Jansen, Håvard Fossum, Atle Nymo, Geir Lysne og Morten Halle saksofoner, Even Skatrud Andersen (nå Kruse Skatrud), Øyvind Brække, Geir Arne Haugsrud og Helge Sunde tromboner, Håvard Wiik, piano, Frode Berg, bass og Erik Smith trommer.

Konserten med Olga Konkova og Marilyn Mazur på Oslo jazzfestival i 2003, ble retningsgivende for ensemblet. Repertoaret ble videreutviklet og nye komposisjoner av Helge Sunde kom til. Takket være et meget betimelig tilskudd fra Fond for utøvende kunstnere samme år, ble musikken spilt inn i Rainbow studio med Jan Erik Kongshaug som innspillingsleder og Mazur som gjestesolist. Etter noe tids dialog med et internasjonalt renommert plateselskap, ble utgivelsesavtalen signert med tyske ACT Company, og debutplata "Denada" Helge Sunde / Norske Store Orkester ble sluppet løs i 2007. Fram mot 2007 ble dette repertoaret framført på konserter på Blå og Ultimafestivalen (på Parkteatret i Oslo). Med den første utgivelsen, og de gode kritikkene og Spellemann-nominasjonen som fulgte, kom også økt turnévirksomhet og det aller første tilsagnet på ensembletilskudd fra Norsk kulturråd.

I perioden 2007 til 2013 fungerte Helge Sunde som komponist og musikalsk leder, og etter alt for mange navneforviklinger med kullkompani og leksikon, endret orkesteret i 2008 navn til Ensemble Denada, etter tittlesporet "Denada" på debutplata og Sundes bestillingsverk. Gjennom disse årene gjennomførte bandet hele 63 konserter - de fleste her hjemme i gamlelandet, i tillegg til avstikkere til India, Italia, Spania, Storbritannia, Syria, Sverige, Tyskland, Østerrike og USA. I 2009 og 2013 kom utgivelsene "Finding Nymo" Helge Sunde / Ensemble Denada (ACT) og "Windfall, music by Helge Sunde" Ensemble Denada (Ozella Music).

I 2014 samarbeidet ensemblet med Maria Schneider (USA) for første gang, og hennes musikk ble presentert på konsert i Oslo og i Makhanda, tidl. Grahamstown, i Sør-Afrika. Schneider kom tilbake til Norge som Artist in residence på MoldeJazz i 2018, hvor hun hadde ensemblet med på både åpnings- og avslutningskonsert.

I tida fra 2014 og fram til og med 2019 har orkesteret, foruten Schneider, også presentert musikk av og med Helge Sunde, Beate Lech, Mari Kvien Brunvoll, Arild Andersen, KYGO (!) og Torun Eriksen. Musikkarrangører har vært Helge Sunde, Maria Schneider, Erik Johannessen, Lars Horntveth, Øyvind Brække, Shannon Mowday, Erlend Skomsvoll og Martin Myhre Olsen.

I 2021 åpnet Oslo jazzensemble og Håkon Kornstad Kongsberg jazzfestival med forestillingen Mid-Atlantic. En kortversjon av forestillingen kan sees i NRKs nettspiller i serien Festivalsommer.

Samme år åpnet Oslo jazzensemble og Ola Kvernberg Oslo jazzfestival med en ny forestilling som blant annet inneholdt bestillingsverket Ballroom, komponert av Kvernberg og Oslo jazzensemble og Oslo jazzfestival.

Mer enn 100 norske musikere har medvirket siden oppstarten i år 2000. Noen av disse er:
Trompet: Marius Haltli, Eckhard Baur, Frank Brodahl, Anders Eriksson, Birgit Kjuus, Hayden Powell og Richard Köster.
Saksofon og treblås: Nils Jansen, Håvard Fossum, Atle Nymo, Geir Lysne, Petter Wettre, Børge-Are Halvorsen, Fredrik Øie Jensen, Frode Nymo, Tina Lægreid Olsen, Shannon Mowday, Kasper Skullerud Værnes, Joakim Bergsrønning og Martin Myhre Olsen
Trombone: Helge Sunde, Øyvind Brække, Even Kruse Skatrud, Lars Erik Gudim, Atle Hassel, Arild Hillestad, Geir Arne Haugsrud, Erik Johannessen, Nils Andreas Grosås Granseth, Kristoffer Kompen, Ingrid B. Utne, Martha Eikemo Andersen og Kristine Solli Oppegaard. 
I tillegg: Olga Konkova, Anders Aarum, Jørn Øien, Jie Zhang, piano, Irene Tillung, Kalle Moberg, akkordeon, Hallgrim Bratberg/Jens Thoresen gitar, Daniel Bingert, Steinar Raknes, Per Mathisen, Frode Berg, Trygve W. Fiske, Mats Eilertsen, Kjetil Dalland bass og Håkon Mjåset Johansen/Andreas Bye/Rune Arnesen, Torstein Lofthus, Erik Nylander og Børre Flyen, trommer.

Utgivelser
Denada (ACT, 2006) i surround-opptak med Olga Konkova og Marilyn Mazur.Erling Wicklund, Denada anmeldt i NRK (6.11.06)William Grim, Denada anmeldt av allaboutjazz.com (2006)
Finding Nymo (ACT, 2009), vinner av tysk platebransjes Echo Award 2010 for beste storbandplate
Windfall, Music by Helge Sunde (Ozella Music, 2013)  
Live in Bremen (Jazzland Recordings, 2018) Ensemble Denada, Torun Eriksen og Erlend Skomsvoll 

Referanser

 Eksterne lenker 



Kategori:Norske jazzgrupper
Kategori:Norske storband
Kategori:Musikk i Oslo